als_Latn dik_Latn sag_Latn
Asport- Një xhudist nga Kongo dhe tre pjesëtarë të delegacionit olimpik të këtij vendi nga Afrika Qendrore kanë humbur pa gjurmë në Londër që nga fundjava, kanë raportuar mediet lokale.
Ky është rasti i dytë pas largimit të shtatë sportistëve të tjerë afrikanë nga Lojërat e 30-ta olimpike verore, Londra 2012.
Xhudisi i Republikës Demokratike të Kongos, Cedric Mandembo, i cili pësoi humbje që në duelin e tij të parë, madje për vetëm 49 sekonda nga rusi Aleskandar Mikhajlin në kategorinë deri 100 kilogramë, është humbur pa gjurmë pak kohë pas përfundimit të ceremonisë për mbylljen zyrtare të Lojërave. Ai nuk është lajmëruar në telefonin e tij mobil. Kështu ka raportuar radio Okapi, një radio lokale në Kongo e sponsoruar nga Kombet e Bashkuara, e cila kishte cituar burime të Komitetit Olimpik të Kongos.
Trajneri i xhudos Ibula Masengo, trajneri i boksit Blaise Bekwa dhe drejtori teknik kombëtar i atletikës, Guy Nkita gjithashtu janë raportuar për të humbur, thuhet në raport. Të gjithë këta persona sipas informacioneve kanë lënë fshatin olimpik me të gjitha gjërat e tyre.
Largimi i tyre me të gjitha valigjet dhe gjërat personale, shton dyshimin e largimit të planifikuar për strehim ekonomik në Britani të Madhe ose në vendet e tjera evropiane.
Asnjë detaj më shumë nuk është dhënë në lidhje me largimin e tyre nga Londra apo nga zëdhënësi. Home Office diçka e ngjashme me Ministrinë e Migracionit, edhe më herët nuk ka komentuar në lidhje me rastet individuale të largimit të sportistëve.
Në ndërkohë, zyrtarët olimpikë janë duke kërkuar edhe shtatë sportistët e Kamerunit që janë larguar pa gjurmë gjatë zhvillimit të Lojërave Olimpike. Zyrtarët kamerunas kanë kërkuar ndihmë për të mësuar më shumë për fatin e pesë boksierëve, një notuesi dhe një futbollisti, duke pranuar se largimi i tyre ka shumë mundësi të jetë i lidhur me arsye ekonomike të qëndrimit në Evropë.
Komiteti lokal organizativ i Lojërave Olimpike Londra 2012 tha se ka informuar policinë britanike në detaje në lidhje me largimet e kamerunasve, por kanë shtuar se ata nuk do të mund të përfitojnë leje qëndrimit pasi që vizat e tyre përfundojnë në nëntor.
Sipas rregullit të organizatorit të Olimpiadës Londra 2012, të gjithë të akredituarit për Lojëra nuk kanë viza nëpër pasaporta, por vetëm me akreditim kanë të drejt të shumë hyrje daljeve për në Britaninë e Madhe deri më 8 nëntor të këtij viti.
/zeri/
You must be logged in to post a comment Login
als_Latn als_Latn als_Latn als_Latn als_Latn als_Latn als_Latn als_Latn als_Latn eus_Latn eng_Latn